ΓΡΑΠΤΗ ΕΡΩΤΗΣΗ E-1527/03

υποβολή: Erik Meijer (GUE/NGL) προς την Επιτροπή

(6 Μαΐου 2003)

Θέμα: Η βιωσιμότητα του προγράμματος Galileo μετά από την προβλεπόμενη ημερομηνία περάτωσης το 2008 και οι δυνατότητες να συνεχισθεί το πρόγραμμα αυτό χωρίς ενίσχυση της ΕΕ

1. Όπως απορρέει από συνέντευξη του επιτρόπου de Palacio στην ιταλική εφημερίδα Il Messagero, το πρόγραμμα Galileo απειλείται με αποτυχία, εάν οι κυβερνήσεις των κρατών μελών της ΕΕ και οι ενεχόμενες επιχειρήσεις δεν θέσουν συντόμως τέρμα στη διάσταση των απόψεών τους. Είναι σε θέση η επιτροπή να επιβεβαιώσει την πληροφορία αυτή·

2. Για ποιο λόγο θα πρέπει συγκεκριμένα η Ισπανία να μειώσει τη συμμετοχή της προκειμένου να επιτρέψει στην Ευρωπαϊκή Υπηρεσία Διαστήματος (ΕΥΔ) να συνεχίσει την εκτέλεση του προγράμματος·

3. Για ποιο λόγο θα πρέπει απαραιτήτως ναπογραφούν οι συμβάσεις μέχρι το καλοκαίρι του 2003 και γιατί δεν είναι δυνατόν να παραταθεί η εν λόγω προθεσμία· Πρόκειται μήπως να επέλθουν σημαντικές τροποποιήσεις μετά από την ημερομηνία περάτωσης το 2008, όσον αφορά την ανταγωνιστική θέση του Galileo, έναντι του αμερικανικού συστήματος ναυσιπλοΐας με δορυφόρο: Global Position System (GPS), το οποίο έχει ήδη κατακτήσει ένα μεγάλο μερίδιο της παγκόσμιας αγοράς, συμπεριλαμβανομένης της ευρωπαϊκής·

4. Μπορεί να επιβεβαιώσει η Επιτροπή ότι η πρωτοβουλία και η ουσιαστική εκτέλεση του προγράμματος Galileo έχουν ανατεθεί από τα τέλη Μαρτίου 2003 σε δύο ιδιωτικές επιχειρήσεις, ήτοι τη γερμανική εταιρία Astrium και την ιταλική εταιρία Alenia, αντί να παραμείνουνπό την αιγίδα της ΕΥΔ·

5. Τι λόγους έχουν η ΕΕ και τα κράτη μέλη να συνεχίσουν να συμμετέχουν χρηματοδοτικά σε εμπορικό σχέδιο της Astrium και της Alenia, και να επωμίζονται τους συνεπαγόμενους κινδύνους· Για ποιο λόγο δεν είναι δυνατόν να επιβιώσει το εν λόγω πρόγραμμα χωρίς ενίσχυση·

6. Πότε θα μπορούμε να ξέρουμε εάν θα συνεχισθεί το πρόγραμμα Galileo, στην περίπτωση δε αυτή, εάν η ΕΕ θα συνεχίσει να το χρηματοδοτεί·

Πηγή: η ολλανδική εφημερίδα: Het Financieele Dagblad της 14.4.2003.

Απάντηση της κας de Palacio εξ ονόματος της Επιτροπής

(16 Ιουλίου 2003)

Τα κράτη μέλη της Ευρωπαϊκής Υπηρεσίας Διαστήματος κατέληξαν, στις 27 Μαΐου 2003, σε συμφωνία σχετική με το έργο Galileo. Αποτελεί, επιτακτική ανάγκη η ταχεία έναρξη κατασκευής ενός πρώτου δορυφόρου, προκειμένου να εξασφαλιστεί ή χρήση των συχνοτήτων που δεσμεύθηκαν κατά την Παγκόσμια Συνδιάσκεψη Ραδιοεπικοινωνιών του 2000. Οι συχνότητες αυτές δεν θα μπορούν να χρησιμοποιηθούν από το σύστημα Galileo εάν ένας δορυφόρος δεν εκπέμπει το αντίστοιχο σήμα πριν από τα μέσα του έτους 2006. Εξάλλου, καμία σημαντική τροποποίηση δεν προβλέπεται πριν από το 2008 στην ανταγωνιστική θέση του Galileo σε σχέση με το σύστημα GPS.

Το πρόγραμμα Galileo αποτελεί ένα μεγάλο δημόσιο ευρωπαϊκό έργο, που ανελήφθη από κοινού την Ένωση και από την Ευρωπαϊκή Υπηρεσία Διαστήματος. Ο ιδιωτικός όμιλος Galileo Industries θα δύναται, εφόσον το επιθυμεί, όπως οι άλλες επιχειρήσεις που δραστηριοποιούνται στον τομέα του διαστήματος, να ανταποκρίνεται στις προσκλήσειςποβολής προφορών που θα δημοσιεύονται στο πλαίσιο του εν λόγω προγράμματος. Η ευθύνη, η πρωτοβουλία και η εκτέλεση του προγράμματος Galileo παραμένουν κατ' αποκλειστικότητα στο δημόσιο.

Λόγω της οικονομικής, πολιτικής και τεχνολογικής σημασίας του προγράμματος Galileo η Επιτροπή είναι πεπεισμένη για την επιτυχή διεκπεραίωσή του. Η Ένωση εξασφαλίζει τη χρηματοδότησή του με ποσό ύψους 550 εκατομμυρίων ευρώ, για την περίοδο 2002-2005.

Τέλος, δεν εναπόκειται στην Επιτροπή να αποφανθεί για το ύψος της συμμετοχής κάποιου κράτους μέλους στην Ευρωπαϊκή Υπηρεσία Διαστήματος.